Hei, denne artikkelen er over ett år gammel og kan inneholde utdatert informasjon

- De sier vi skal bo her, men stedet er ikke egnet. Det er kaldt, har ingen butikker, leger eller skoler Rundt 60 asylsøkere nektet gå av bussen ved asylmottaket.

(Dagbladet): Ingen av de rundt 60 asylsøkerne som i 19-tida i går kveld kom til et asylmottak i Lima utenfor Malmung i Sverige, ville gå av bussen.

Saken har skapt debatt på sosiale medier i Sverige, og er omtalt av blant annet Aftonbladet og SVT.se.

- Ikke egnet Asylsøkerne, som opprinnelig er fra Syria og Irak, ble fraktet til asylmottaket i to busser, etter å ha bodd midlertidig i mer sentrale Orsa og Stockholm.

Ifølge Aftonbladet sitter asylsøkerne fortsatt i bussene i protest.

De mener stedet er for usentralt.

- De sier vi skal bo her, men stedet er ikke egnet. Det er kaldt, har ingen butikker, ingen leger eller skoler, sier en av asylsøkerne, Hadeel Waez til SVT.se.

- Et sjokk Overfor SVT.se presiseres det at en av flykningene er gravid, og at det derfor er nødvendig for dem at det er en doktor i nærheten.

- De synes det er midt i skogen og at det er ubehagelig med så mye skog, sier pressekontakt ved det svenske Migrationsverket, Matilda Niang til Aftonbladet.

Kirketjener Per Sundberg i Orsa, hvor flere av flyktningene hadde bodd fram til i går, mener ikke det er rart at de reagerer når de kommer til et nytt og ukjent sted.

- Forestill deg at du er trøtt og forvirret og havner på et sted du oppfatter som «the middle of nowhere». Da er det naturlig å bli frustrert, sier han til SVT.se og fortsetter:

- Dessuten er det mange av dem som kommer fra storbyer, og å ende opp i skogen da kan nok oppleves som et lite sjokk.